laion/Wikipedia-Exotic huggingface dataset:
טימבוקטו

טימבוקטו (בצרפתית: Tombouctou) היא עיר במרכז מאלי שבצפון-מערב אפריקה, ובירת מחוז טימבוקטו. העיר נמצאת בקצה הדרומי של מדבר סהרה, באזור של ביצות ומדבריות, כ-15 ק"מ צפונית לנהר ניז'ר. בשנת 2009 הוערכה אוכלוסיית העיר בכ-54,453 תושבים. טימבוקטו נחשבה תמיד לעיר נידחת ואפופת מסתורין, והייתה יעד מבוקש על ידי נוסעים מערביים. רבים מהנוסעים לא הצליחו להגיע לעיר ונהרגו על ידי השבטים הנוודים שבאזור. המושג טימבוקטו משמש עד היום לתיאור מקום נידח בסוף העולם. טימבוקטו נוסדה במאה ה-11 והייתה נקודת מסחר חשובה על נתיב המסחר שחצה את הסהרה מצפון לדרום, ועל נתיב הסחר לאורך נהר ניז'ר ממזרח למערב. היא נודעה באוניברסיטת סנקור ובמדרסות ששכנו בה כבר במאה ה-15, והיא הייתה מרכז לימודי חשוב להפצת האסלאם במערב אפריקה. בשנת 1591 הצבא בראשות אחמד אל-מנסור, מלך מרוקו כבש ובזז את העיר. העיר עברה לשליטה של מרוקו ונכנסה לתקופה ארוכה של דעיכה. בעיר שוכנים שלושה מסגדים ידועים - ג'ינגרבר, סנקור וסידי יאהיה. בשנת 1990 הכריז אונסק"ו על העיר כאתר מורשת עולמית והכין תוכניות לשימורה. ב-2007 העיר הייתה מועמדת לשבעת פלאי תבל החדשים אך לבסוף לא נכללה ברשימה. לבקשת ממשלת מאלי בשנת 2012, נכללה העיר ברשימת אתרי המורשת העולמית הנמצאים בסיכון בשל המאבק המזוין בצפון המדינה. במהלך החודשים מאי-יוני 2012 כבשו פעילים בארגון אסלאמי את העיר (אנ'), והרסו חלק מהקברים באתר המורשת העולמית. בינואר 2013 שוחררה העיר על ידי כוחות הצבא הצרפתי במבצע סרוואל. העיר נוסדה ב-1087 על ידי סוחרים מוסלמים. במאה ה-14 הייתה העיר גדולה ומפוארת, והתפרסמה כשוק של מלח, זהב, ועבדים, וכמרכז מוסלמי-דתי. במאה ה-15 הייתה טימבוקטו עיר מרכזית באימפריית סונגהאי. במאה ה-17 החלה דעיכה בחשיבות העיר, הן כמרכז מסחרי והן כמרכז דתי. כשכבשו הצרפתים את העיר ב-1893 הם מצאו אותה הרוסה וריקה למחצה. בידי הצרפתים הפכה העיר למרכז צבאי ורפואי, ושבה להיות מרכז מוסלמי-דתי. צור שיזף, טימבוקטו: בסוף של שום מקום, באתר ynet, 9 בינואר 2007 גילי חסקין, עיר אגדה: מסע לטימבוקטו, באתר nrg, ‏30 בינואר 2011 דניאל ארזי, ‏"פנינת המדבר": העיר הזו היתה גן עדן - והפכה למוקד של מלחמות, באתר ‏מאקו‏, 22 באוגוסט 2024 טימבוקטו, באתר אנציקלופדיה בריטניקה (באנגלית) טימבקטו (מאלי), דף שער בספרייה הלאומית טימבוקטו, באתר אנציקלופדיית ההיסטוריה העולמית (באנגלית) Shabeni's Description of Timbuktu הדרך לטימבוקטו טימבוקטו באתר אלוקה ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
ויטלי קוטוזוב

ויטלי ולדימירוביץ' קוטוזוב (בבלארוסית: Віталь Уладзіміравіч Кутузаў; נולד ב-20 במרץ 1980) הוא כדורגלן בלארוסי ששיחק בעמדת החלוץ. קוטוזוב נולד בפינסק שבבלארוס. קוטוזוב התחיל את הקריירה שלו במחלקת הנוער של רואור פינסק ובשנת 1998} קוטוזוב חתם בבאטה בוריסוב. בעונת 1999 הבקיע 19 שערים ב-28 הופעות, בעונה זו זכתה באטה באליפות בלארוס. בשנת 2001, קוטוזוב חתם במילאן מהסרייה א', בה לא הצליח לבסס את מקומו בהרכב המועדון. בקיץ 2002 הושאל לספורטינג ליסבון מליגת העל הפורטוגלית עד לסיום העונה, עונה לאחר מכן הושאל לאבלינו מהסרייה ב', בה הבקיע 15 שערים ב-43 משחקי ליגה. למרות זאת, אבלינו ירדה לסרייה ג'. בקיץ 2004 קוטוזוב חתם בסמפדוריה שרכשה מחצית מכרטיס השחקן שלו תמורת מיליון וחצי אירו לארבע שנים. ב-20 ביוני 2006, קוטוזוב חתם לשלוש שנים בפארמה. ביולי 2007 קוטוזוב הושאל לפיזה עד לסיום העונה. בינואר 2009 קוטוזוב חתם בבארי, בה שיחק שלוש עונות. ב-17 באפריל 2002 קוטוזוב ערך את הופעת הבכורה שלו בנבחרת בלארוס בניצחון 2-5 נגד הונגריה. ב-21 בפברואר 2008 קוטוזוב הבקיע את שער הבכורה שלו בנבחרת בניצחון 2-4 נגד לטביה. באטה בוריסוב ליגת העל הבלארוסית: 1999 ספורטינג ליסבון הסופר קאפ הפורטוגלי: 2002 ויטלי קוטוזוב, באתר Transfermarkt ויטלי קוטוזוב, באתר Soccerway ויטלי קוטוזוב, באתר WorldFootball.net ויטלי קוטוזוב, באתר National Football Teams ויטלי קוטוזוב, באתר FootballDatabase.eu
דאנל סינאני

דאנל סינאני (בסרבית: Данел Синани; נולד ב-5 באפריל 1997) הוא כדורגלן לוקסמבורגי המשחק בעמדת החלוץ בזנקט פאולי ובנבחרת לוקסמבורג. סינאני נולד בבלגרד למשפחה ממוצא גוראני שמקורה מהעיר דרגאש שבדרום קוסובו ובגיל 5 עבר עם משפחתו ללוקסמבורג. סינאני התחיל לשחק כדורגל בקבוצת הנערים של דיפרדאנג' 03 ובגיל 15 הצטרף לראסינג אף. סי. יוניון לוקסמבורג. בשנת 2014 הצטרף לקבוצה הבוגרת. בקיץ 2017 חתם בF91 דודלאנג' עמה זכה בשתי אליפויות וגביע. ב-8 בנובמבר 2018 הבקיע בהפסד 1–5 לאולימפיאקוס במסגרת שלב הבתים של הליגה האירופית, שהיה השער הראשון של קבוצה לוקסמבורגית אי פעם במסגרת אירופית. בקיץ 2019 סירב להצעה שהגישה לו וירטון הבלגית. ב-19 בספטמבר 2019 הבקיע צמד בניצחון 3–4 נגד אפואל ניקוסיה. באפריל 2020 סוכמה העברתו של סינאני לנוריץ' סיטי בסיום העונה. באוגוסט 2020 הושאל לואסלנד-בוורן מליגת העל הבלגית עד לסיום העונה. ב-28 ביולי 2021 הושאל להאדרספילד טאון מהפוטבול ליג צ'מפיונשיפ, עם אופציה לרכישה בסיום העונה. ב-31 בינואר 2023 הצטרף בהשאלה לוויגאן את'לטיק. בעבר קוסובו פנתה לסינאני והציע לו לייצג את הנבחרת הלאומית שלה, אך בשנת 2017 נענה לזימון לסגל נבחרת לוקסמבורג. ב-3 בספטמבר 2017 ערך את הופעת הבכורה שלו בנבחרת בתיקו 0-0 נגד צרפת. ב-8 בספטמבר 2018 הבקיע את שער הבכורה שלו בנבחרת בניצחון 0–4 נגד מולדובה. דאנל סינאני, באתר Transfermarkt דאנל סינאני, באתר Soccerway דאנל סינאני, באתר WorldFootball.net דאנל סינאני, באתר National Football Teams דאנל סינאני, באתר FootballDatabase.eu
יופמה (ירח)

יופמה (לשעבר S/2003 J 3) הוא ירחו של כוכב הלכת צדק. יופמה התגלה בשנת 2003 על ידי קבוצה של אסטרונומים מאוניברסיטת הוואי בהדרכת סקוט שפרד. שמו של הירח הוכרז בשנת 2019 על שם יופמה, אלת המזל הטוב על פי המיתולוגיה היוונית. קוטרו של יופמה הוא 2 ק"מ ורדיוס מסלולו סביב צדק הוא 19,622,000 ק"מ. זמן הקפת מסלולו סביב צדק נמשך 561.518 ימים. יופמה משתייך לקבוצת אננקה הקרויה על שם הירח אננקה. יופמה בעל אלבדו של 0.04 וצפיפות של 2.6 גרם/סמ"ק. מדיה וקבצים בנושא יופמה בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
נבחרת טג'יקיסטן בכדורגל

נבחרת טג'יקיסטן בכדורגל היא נבחרת הכדורגל הלאומית של טג'יקיסטן. בשנת 1992, עם התפרקות ברית המועצות ועצמאות טג'יקיסטן, הוקמה הנבחרת הלאומית הטג'יקית והיא ערכה את משחקה הבינלאומי הראשון נגד נבחרת אוזבקיסטן ב-17 ביוני 1992. במוקדמות מונדיאל 1998 שנערך בצרפת ניצחה נבחרת טג'יקיסטן בארבעה משחקים בשלב הבתים, כולל 5:0 על נבחרת טורקמניסטן אך הפסידה לנבחרת סין ולא עלתה למונדיאל. לקראת מונדיאל 2002 הייתה קרובה שנית הנבחרת לעלייה אך נוצחה בידי נבחרת איראן. במוקדמות מונדיאל 2006 הפסידה הנבחרת לנבחרת בחריין וגם בפעם זו לא עלתה למונדיאל. הטורניר הראשון בו השתתפה הנבחרת היה גביע האתגר של ה-AFC בו זכתה הנבחרת הלאומית הטג'יקית. לאחר המשחק, בדירוג פיפ"א קפצה הנבחרת מהמקום ה-141 למקום ה-125, עלייה מרשימה יחסית לנבחרת שכזו הנחשבת לאחת החלשות ביבשת אסיה. הדירוג הנוכחי של נבחרת טג'יקיסטן ברשימת הדירוג של פיפ"א, הוא המקום ה-103 בעולם, נכון ל-19 בספטמבר 2024; הניקוד הוא 1,208.01 – ללא שינוי לעומת ניקוד קודם. דירוג השיא 99 נמדד לראשונה באפריל 2024, והדירוג הנמוך ביותר 180 נמדד לראשונה ביולי 2003. 1930 עד 1994 - לא נרשמה, הייתה חלק מברית המועצות 1998 עד 2026 - לא העפילה משחקי תיקו כוללים גם משחקים שהוכרעו בבעיטות הכרעה 2006 - מקום ראשון 2008 - מקום שני 2010 - מקום שלישי 2012 - שלב הבתים 2014 - לא העפילה נכון ל-26 במרץ 2024. שחקנים מודגשים הם שחקנים שעדיין פעילים בנבחרת. מדיה וקבצים בנושא נבחרת טג'יקיסטן בכדורגל בוויקישיתוף דירוג לנבחרות לאומיות לגברים באתר פיפ"א החל מנובמבר 1994 – אז החל דירוג פיפ"א לנבחרת זו
משולם גרינברגר

משולם גרינברגר הוא זמר ומלחין חסידי. כמה מלחניו נעשו להיטים ידועים במוזיקה החסידית, בולט בהם כד יתבין ישראל שהלחין עבור בני פרידמן, אין כאלוקינו שהלחין לאברהם פריד והלהיט הפורימי אם על המלך טוב. זמרים נוספים להם הלחין: אהרלה סמט, ישראל ורדיגר, ליפא שמלצר, זאנוויל ויינברגר, יואלי פאלקאוויטש, צבי זילברברג, מנחם מושקוביץ, שלמה טויסיג, יוסף משה כהנא, יואלי שווארץ, מנדי וייס, יומי לעווי, אייזיק האניג, מוטי רוטמן, בצלאל גאלד, יואלי דווידוביץ' ומקהלת הילדים יונגערליך ויידיש נחת. בשנת 2014 הוציא לאור את האלבום הראשון שלו בית המקדש – בתפארתו יחד עם ילד הפלא אהרון הלוי כיום מוכר בשם מוטי ויזל. את האלבום השני שלו אותך אבקש עליו עבד במשך 11 שנים הוציא בשנת 2017, המקהלה שליוותה את האלבום מלכות של פנחס ביכלר ובליווי של סולן המקהלה זאנוויל ויינברגר כשעל הצד של התזמורת ניצח יהודה גלילי. בתפארתו, 2014 אותך אבקש, 2017 ימים נוראים, ניגוני בעל שם טוב ועינינו תראינה, יוסי גיל, 2005 לחיים טיש, תורה, 2012 חבריא, 2012 א שבת טיש אין שומר אמונים מתיקות 2, 4 יוסף משה כהנא חביבין – ניגוני חסידי בעלזא אשיחה – ניגוני חצר צאנז מרחוק – לחן משולם גרינברגר ומקהלת הילדים יידיש נחת של מוישי קרויס, 2015 מחילה – עם מקהלת ידידים לחן משולם גרינברגר, 2016 מה תשתוחחי – עם מקהלת הילדים יידיש נחת של מוישי קרויס, לחן של משולם גרינברגר, 2017 סקולען – מחרוזת ניגוני סקולען עם זאנוויל ויינברגר, יענקי דסקל, מענדי וייס, אברימי רוט, ישראל אדלר, מקהלת מלכות ופנחס ביכלר, 2020 לעתיד לבוא – עם שלמה טויסיג, 2020 אני מאמין – עם ילד הפלא בנצי קלצקין, 2021 ממעז'יבוז' עד לירושלים – מחרוזת ניגוני אבות החסידות עם בנצי קלצקין ומקהלת מלכות, 2022 ותעורר במסגרת 'קולעוילם' של מקהלת מלכות יחד עם בנצי קלצקין וזאנוויל ויינברגר, 2022 משולם גרינברגר באתר כיכר השבת משולם גרינברגר באתר חסידיניוז משולם גרינברגר, באתר MusicBrainz (באנגלית) באתר גאולה FM השיר כד יתבין באתר יוטיוב האלבום בתפארתו באתר jewishmusic אחרי 11 שנות עבודה משולם גרינברגר מוציא אלבום סקולען, בביצוע יעקב יהודה דסקל, זאנוויל ויינברגר, מנדי וייס, אברימי רוט, ישראל אדלר, משולם גרינברגר, פנחס ביכלר ומקהלת מלכות, וידאו קליפ של השיר באתר יוטיוב (אורך: 16:08), 17 במרץ, 2020 לעתיד לבוא, בביצוע משולם גרינברגר, שלמה טויסיג, סרטון באתר יוטיוב (אורך: 5:18) אני מאמין, בביצוע משולם גרינברגר, בנצי קלצקין, סרטון באתר יוטיוב (אורך: 3:37) ממעז'יבוז' עד לירושלים, בביצוע משולם גרינברגר, בנצי קלצקין, מקהלת מלכות, וידאו קליפ של השיר באתר יוטיוב (אורך: 20:00) ותעורר, בביצוע זאנוויל ויינברגר, משולם גרינברגר, בנצי קלצקין, פנחס ביכלר ומקהלת מלכות, וידאו קליפ של השיר באתר יוטיוב (אורך: 6:45), 14 במאי, 2022
פילופרוסינה (ירח)

פילופרוסינה (ידוע גם בשמות S/2003 J 15 ו-Jupiter LVIII) הוא ירחו של כוכב הלכת צדק. פילופרוסינה התגלה בשנת 2003 על ידי קבוצת אסטרונומים מאוניברסיטת הוואי שהודרכה על ידי סקוט שפרד וקוטלג בשם S/2003 J 15. קוטרו של פילופרוסינה הוא 2 קילומטרים והמהירות אשר בה הוא מקיף את כוכב הלכת צדק היא 2.39 ק"מ לשנייה. פילופרוסינה בעל אלבדו של 0.04 ואקסצנטריות של 0.0932. רדיוס מסלולו של פילופרוסינה סביב צדק הוא 22,721,000 ק"מ ומשך זמן הקפתו סביב צדק הוא 699.676 ימים. לאחר הגילוי הראשוני ב-2003 הירח לא נצפה שוב עד שנת 2017. בעקבות תצפיות חדשות וזיהוי המסלול, הוא קיבל זיהוי רשמי כ-Jupiter LVIII והוא משויך כעת לקבוצת הירחים קבוצת פסיפאה. שמו הרשמי של הירח הוענק לו בשנת 2019 על שם פילופרוסינה, אלת החברות במיתולוגיה היוונית. Sheppard, Scott S. (2017). "New Moons of Jupiter Announced in 2017". home.dtm.ciw.edu. נבדק ב-27 ביוני 2017. We likely have all of the lost moons in our new observations from 2017, but to link them back to the remaining lost 2003 objects requires more observations a year later to confirm the linkages, which will not happen until early 2018. ... There are likely a few more new moons as well in our 2017 observations, but we need to reobserve them in 2018 to determine which of the discoveries are new and which are lost 2003 moons. {{cite web}}: (עזרה) Sheppard, Scott S. (2017). "Jupiter's Known Satellites". home.dtm.ciw.edu. אורכב מ-המקור ב-2015-03-18. נבדק ב-10 באוגוסט 2017. {{cite web}}: (עזרה) בעקבות תצפיות נוספות ב-2017, ו-2018 שנעשו על ידי הקבוצה של האסטרונום סקוט שפרד
ולטודו (ירח)

ולטודו (שם לשעבר S/2016 J 2) הוא ירח של כוכב הלכת צדק. הירח התגלה בשנת 2016 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018. ולטודו נמצא במסלול משל עצמו, הוא נמצא במרחק של קבוצת ירחים הנעים בכיוון ההפוך לכיוון התנועה של צדק, אבל הוא נע עם כיוון התנועה של צדק, דבר המעלה את הסברה כי ייתכן ויתנגש עם הירחים הללו בעתיד. קוטרו של ולטודו הוא בערך קילומטר אחד, וייתכן כי הוא שריד מהתנגשות קדומה יותר בין ירחי צדק. הירח קיבל תחילה את השם וַלֶטוּדוֹ (valetudo) כשם זמני על שם האלה הרומאית לבריאות ונקיון (ביוונית נקראה היגיאה). באוקטובר 2018 אושר השם רשמית בידי האיגוד האסטרונומי הבינלאומי. מדיה וקבצים בנושא ולטודו בוויקישיתוף אודות הירח S/2016 J 2 באתר ה־Minor Planet Center ירחי צדק סקוט שפרד תיעוד הירחים ופרמטרי המסלול כפי שידועים מתצפיות, יולי 2018] גרש, לורן. "Astronomers have found a new crop of moons around Jupiter, and one of them is a weirdo". The Verge. נבדק ב-17 ביולי 2018. {{cite web}}: (עזרה) הירחים החדשים של צדק, מכון דוידסון, 17 ביולי 2018
Runnin' (Lose It All)

"Runnin' (Lose It All)" הוא סינגל של המפיק המוזיקלי הבריטי, Naughty Boy, בשיתוף הזמרת האמריקאית, ביונסה, והזמר הבריטי, ארו בנג'מין (אנ'), שיצא ב-18 בספטמבר 2015 כסינגל המוביל מתוך אלבום האולפן השני של Naughty Boy‏, Bungee Jumping. עם יציאתו, השיר זכה לביקורות חיוביות מצד מבקרי המוזיקה, בעיקר שיבחו את העיבודים לשיר והקולות של ביונסה. נכון לדצמבר 2021, השיר הושמע למעלה מ-206 מיליון פעמים בספוטיפיי. הווידאו קליפ של השיר, שבוים על ידי צ'רלי רובינס, יצא בערוץ היוטיוב של Naughty Boy ב-18 בספטמבר 2015. נכון לדצמבר 2021, הווידאו קליפ נצפה למעלה מ-413 מיליון פעמים. השיר מופיע בטריילר לסרט האמריקאי מ-2017, הכול, הכול. באוגוסט 2017, השיר הופיע ברקע של סרטוני פרסומת של שאנל. מידע על היצירה "Runnin' (Lose It All)" באתר מיוזיק בריינז מידע על הסינגל "Runnin' (Lose It All)" באתר מיוזיק בריינז מידע על היצירה "Runnin' (Lose It All)" באתר Discogs סרטון השיר "Runnin' (Lose It All)" באתר יוטיוב Hunt, Elle (18 בספטמבר 2015). "Beyoncé turns up on new Naughty Boy track Runnin' (Lose it All) – listen". The Guardian. ארכיון מ-2021-07-03. נבדק ב-19 בספטמבר 2015. {{cite news}}: (עזרה) Park, Andrea (18 בספטמבר 2015). "Beyonce releases new single "Runnin'"". CBS News. CBS. ארכיון מ-2021-05-05. נבדק ב-19 בספטמבר 2015. {{cite web}}: (עזרה) Hudson, Alex (17 בספטמבר 2015). "Naughty Boy "Runnin' (Lose It All)" (ft. Beyoncé & Arrow Benjamin) (video)". Exclaim!. ארכיון מ-2021-04-30. נבדק ב-19 בספטמבר 2015. {{cite news}}: (עזרה) Bradley, Laura (18 בספטמבר 2015). "Beyoncé Is Back: Hear Her New Naughty Boy Collaboration "Runnin' (Lose It All)"". ארכיון מ-2018-09-14. נבדק ב-19 בספטמבר 2015. {{cite news}}: (עזרה) "Beyonce Returns on Startling Naughty Boy Collaboration 'Runnin (Lose It All)'". NME. 18 בספטמבר 2015. ארכיון מ-2021-05-01. נבדק ב-2021-12-07. {{cite web}}: (עזרה) Runnin' (Lose It All), 2015-09-17, ארכיון מ-2020-11-10, נבדק ב-2021-12-07 Naughty Boy ft. Beyoncé, Arrow Benjamin - Runnin' (Lose It All) [Official Video], ארכיון מ-2021-11-09, נבדק ב-2021-12-07 "Chanel:Gabrielle". TV Commercial Songs. 3 בספטמבר 2017. ארכיון מ-2021-01-21. נבדק ב-24 בספטמבר 2017. {{cite web}}: (עזרה) "Nielsen SoundScan charts – Digital Songs – Week Ending: 09/14/2017" (PDF). Nielsen SoundScan. אורכב מ-המקור (PDF) ב-19 בספטמבר 2017. נבדק ב-19 בספטמבר 2017. {{cite news}}: (עזרה) "Top 40/M Future Releases". All Access. אורכב מ-המקור ב-23 בספטמבר 2015. נבדק ב-23 בספטמבר 2015. {{cite web}}: (עזרה)
רב דוסא בן סעדיה

רב דוסא בן סעדיה אלפיומי גאון (ד'תר"ץ – ד'תשע"ז), היה מגאוני בבל. כיהן כראש ישיבת סורא. שנת לידתו של רב דוסא אינה ידועה, וההשערה היא[דרוש מקור] שנולד בערך בשנת ד'תר"ץ (930) לאביו רב סעדיה גאון, שהתגורר באותה עת בבגדד ועמד בראשות ישיבת סורא. יש משערים שנקרא על שם דוסא אביו של רבי חנינא בן דוסא, שרס"ג התייחס אחריו בחיבורו "אשא משלי", וביקש להציג את ייחוסו בכך שקרא לבנו על שמו. התייתם מאביו בילדותו, בשנת ד'תש"ב (942), כשהיה בערך בן שתים עשרה. בשנת 953 פרסם יחד עם אחיו שארית את רשימת ספרי אביהם, רס"ג. בשנת ד'תשע"ג (1013) התמנה לראש ישיבת סורא שבתקופה זו הייתה בבגדאד. ישיבת סורא סבלה באותה תקופה מקשיים תפקודיים, ולמעשה חדלה לתפקד זמן קצר אחרי פטירת רס"ג, בשנת 942. אך כדי לאפשר מינויים של תלמידי חכמים שנמנו על בני ישיבת פומבדיתא, פתח רב שרירא גאון מחדש את ישיבת סורא, ובראשה הועמדו בזה אחר זה צאצאי הגאונים הקודמים: רב צמח צדק בן יצחק בן פלטוי בן צמח גאון בן רב פלטוי גאון, רב שמואל בן חפני גאון בן רב כהן צדק גאון, ואחריהם רב דוסא בנו של רס"ג. רב דוסא עמד בראשות ישיבת סורא כחמש שנים, עד לפטירתו בשנת ד'תשע"ז (1017). התפרסם גם מחוץ לבבל, והשיב לשאלות שנשלחו אליו מקירואן (כיום בתוניס), וליהודי ספרד. חלק מהשאלות עוסקות בבקשה לבאר דברים מכתבי אביו. מכתביו השתמרו תשובות בודדות בלבד שפורסמו בתשובות הגאונים. בעיקר ידועה תשובתו בעניין כתובת בנין דכרין, בה הוא דן בין היתר בדברי רב האי גאון, בן דורו הצעיר ממנו. כמו כן הובאו מדברי תורתו בכתבי רבי יהודה אלמדארי. יש המייחסים לו[דרוש מקור] גם את הדברים המובאים בשיטה מקובצת למסכת בבא קמא בשם רב דוסא גאון, אך ככל הנראה מדובר בחכם אחר בשם זה[דרוש מקור]. רבי אברהם אבן דאוד מביא בספרו ספר הקבלה, כי שלח איגרת לרב חסדאי בן יצחק הנשיא ובה מונוגרפיה על קורות אביו הרס"ג, וייתכן שהכוונה לפהרסת הנזכרת, שבה פירט את חיבורי אביו ואת קורות חייו בקצרה. מלבד תשובותיו, חיבר רב דוסא גם פירושים לתלמוד שלא הגיעו אלינו[דרוש מקור], וכן ספרים בפילוסופיה שאבדו אף הם, בין חיבוריו היה אחד שדן בבעיית קדמות העולם, והוא נמנה ברשימת חיבורים שמסר הרמב"ם כעוסקים בנושא, לצד חיבוריהם של אביו רס"ג, רב שמואל בן חפני, אהרון בן סרדג'אדו, רב האיי גאון, ויונה אבן ג'נאח. שמואל אברהם פוזננסקי 'רב דוסא ברב סעדיה גאון' הגרן ו (תרס"ו) עמוד 41–64. א"א הרכבי, זיכרון לראשונים, ה, עמ' קסה. לדיון רחב בנושא זה, ראו: אליעזר שלוסברג, תפיסות ושיטות בפירושו של רב סעדיה גאון לספר דניאל, ע"ד, רמת-גן תשמ"ט, עמ' 37. כ"י קיימברידג' T-S 10G5.7, הספרייה היהודית בימי הביניים עמ' 312-3. י. מאן, 'עניינים שונים לחקר תקופת הגאונים', תרביץ ה (תרצד), עמ' 178 תאריך פטירתו עולה מתוך קטע הגניזה שפורסם על ידי גיל, במלכות ישמעאל בתקופת הגאונים, א, תשנ"ז, עמ' 21–119. הגאונים נבחרו בדרך כלל לעת זקנתם, ולכן כיהנו לתקופות קצרות יחסית. ראו ירחמיאל ברודי, צוהר לספרות הגאונים, ירושלים, 1998, עמ' 21, הערה 33. שלמה אהרן ורטהיימר, קהילת שלמה, עמ' 72: 'שטר שזמנו כתוב בשבת, לרבנו דוסא לעיר קירואן'; שלמה דב גויטיין, 'שלוש איגרות מן העיר קירואן אל יוסף בן עוכל', תרביץ לד (תשכ"ה), עמ' 178. הוספת מעתיק המקור הערבי של מורה נבוכים כתב יד אוקספורד Hunt. 162, סוף חלק א, מצוטט על ידי מונק, במהדורתו למורה נבוכים בתרגום לצרפתית, חלק ראשון, עמ' 462.
פאנדיה (ירח)

פאנדיה (לשעבר S/2017 J 4) הוא ירח של כוכב הלכת צדק. פאנדיה התגלה בשנת 2017 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018. פאנדיה קיבל את שמו בשנת 2019 והוא קרוי על שם פאנדיה, בתם של זאוס וסלנה. פאנדיה נמצא במרחק ממוצע של 11,525,000 ק"מ מצדק, באינקלינציה של 28.15 מעלות. הוא מסתובב בכיוון התנועה של צדק, ונחשב חלק מקבוצת הירחים הימליה. זמן ההקפה שלו הוא 251.77 ימים. קוטרו של S/2017 J 4 הוא בערך 3 קילומטרים. מדיה וקבצים בנושא פאנדיה בוויקישיתוף אודות הירח S/2017 J 4 באתר ה־Minor Planet Center הירחים החדשים של צדק, מכון דוידסון, 17 ביולי 2018 אודות הירח S/2017 J 4 באתר הMinor Planet Center ירחי צדק סקוט שפרד תיעוד הירחים ופרמטרי המסלול כפי שידועים מתצפיות, יולי 2018 גרש, לורן. "Astronomers have found a new crop of moons around Jupiter, and one of them is a weirdo". The Verge. נבדק ב-17 ביולי 2018. {{cite web}}: (עזרה)
ארסה (ירח)

ארסה (לשעבר S/2018 J 1) הוא ירח של כוכב הלכת צדק. ארסה התגלה בשנת 2018 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018. את השם קיבל בשנת 2019 על שם ארסה, אלת הטל במיתולוגיה היוונית, שהיא גם בתם של זאוס וסלנה. ארסה נמצא במרחק ממוצע של 11,483,000 ק"מ מצדק, באינקלינציה של 30.606 מעלות. הוא מסתובב בכיוון התנועה של צדק, ונחשב חלק מקבוצת הירחים הימליה. קוטרו של S/2018 J 1 הוא בערך 3 קילומטרים. מדיה וקבצים בנושא ארסה בוויקישיתוף אודות הירח S/2018 J 1 באתר הMinor Planet Center הירחים החדשים של צדק, מכון דוידסון, 17 ביולי 2018 אודות הירח S/2018 J 1 באתר הMinor Planet Center ירחי צדק סקוט שפרד תיעוד הירחים ופרמטרי המסלול כפי שידועים מתצפיות, יולי 2018 גרש, לורן. "Astronomers have found a new crop of moons around Jupiter, and one of them is a weirdo". The Verge. נבדק ב-17 ביולי 2018. {{cite web}}: (עזרה)
Perfect (שיר של טופיק ואלי ברוק)

"Perfect" הוא סינגל של הדי ג'יי הגרמני, טופיק, והזמרת האמריקאית, אלי ברוק, שיצא, על ידי אולטרה רקורדס ו-B1 רקורדינגס, ב-26 בינואר 2018. נכון לאפריל 2024, השיר הושמע למעלה מ-26 מיליון פעמים בספוטיפיי. הווידאו קליפ של השיר יצא בערוץ היוטיוב של טופיק ב-26 בינואר 2018. נכון לדצמבר 2021, הווידאו קליפ נצפה למעלה מ-3.3 מיליון פעמים. ניקולס רייס, מהמגזין בילבורד, אמר כי השיר הוא "מנגינת פופ ידידותית לרדיו, ועוד ג'אם [של ברוק]". אריקה ראסל, מ-PopCrush, אמרה כי השיר הוא "שיר מעצים והמנון פופ בהיר". מידע על הסינגל "Perfect" באתר מיוזיק בריינז מידע על היצירה "Perfect" באתר Discogs מילות השיר "Perfect" באתר Genius סרטון השיר "Perfect" באתר יוטיוב "Ally Brooke and Topic's 'Perfect' Collab Released: Listen". Billboard. נבדק ב-2019-04-16. Russell, Erica. "Fifth Harmony's Ally Brooke Releases 'Perfect' Collab With Topic". PopCrush (באנגלית). נבדק ב-2019-04-16. Perfect, 2018-01-26, ארכיון מ-2020-11-18, נבדק ב-2021-12-07 TopicMusicTV (2018-01-26), TOPIC & ALLY BROOKE - PERFECT (OFFICIAL VIDEO), ארכיון מ-2019-05-09, נבדק ב-2019-04-16 "Selena Gomez and Cardi B lead second wave of Teen Choice Awards music nominees". ABC News. 22 ביוני 2018. ארכיון מ-2018-06-22. נבדק ב-22 ביוני 2018. {{cite news}}: (עזרה)
אליס מינס

אליס מינס (16 ביולי 1874–13 ביוני 1953), איש אקדמיה וארכאולוג בריטי, שמחקריו התמקדו במזרח אירופה. התחנך בצ'רטרהאוס, ולאחר מכן למד לימודים קלאסיים, וכן סלובנית ורוסית, בפמברוק קולג' (קיימברידג'). חי זמן קצר בפריז ומשם עבר לסנקט פטרבורג ב-1898 כדי לעבוד בספריית הקומיסיון הארכאולוגי האימפריאלי. בשנת 1901 חזר לקיימברידג', שם החל להרצות בלימודים קלאסיים (התרבות והאמנות של יוון ורומי העתיקות). בשנת 1927 מונה למופקד קתדרת דיסני לארכאולוגיה, עד לשנת 1938. כתב ספרים רבים, בהם: "סקיתיה ויוון" (1913) ו-"האמנות של הנוודים הצפוניים" (1944). הוא היה מעורב ביצירת חרב סטלינגרד. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אקדיסוזואה

אקדיסוזואה (שם מדעי: Ecdysozoa) היא על־מערכה גדולה של חסרי חוליות הכוללת את מרבית בעלי החיים הקיימים כיום כמו פרוקי-רגליים, תולעים נימיות וכמה מערכות קטנות יותר. הקבוצה הוגדרה בשנת 1997 והיא שייכת לקבוצה קדמוני הפה (Protostomia) לצד הקבוצה ספירליה (Spiralia). המאפיין המשותף לבני הקבוצה אקדיסוזואה הוא קוטיקולה בעלת שלוש שכבות (ארבע שכבות בדובוני מים). מחקר משנת 2008 הוכיח שאקדיסוזואה היא קבוצה מונופילטית כלומר קבוצה המורכבת מאב קדמון משותף וכול צאצאיו. אקדיסוזואה מחולקת לשלוש קבוצות קטנות יותר: נמטוידה (Nematoida) הכוללת את המערכות תולעים נימיות ותולעי שיער-סוס, סקדילופורה (Scalidophora) הכוללת את המערכות פריאפולידה, קינורהינכה ולוריסיפרה ופנרתרופודה (Panarthropoda) הכוללת את המערכות פרוקי-רגליים, נושאי ציפורניים, דובוני מים והקבוצה הנכחדת לובופודיה (Lobopodia). הקבוצה כוללת את המערכות הבאות: תולעים נימיות (Nematoda) תולעי שיער-סוס (Nematomorpha) קינורהינכה (Kinorhyncha) לוריסיפרה (Loricifera) פריאפולידה (Priapulida) נושאי ציפורניים (Onychophora) דובוני מים (Tardigrada) פרוקי-רגליים (Arthropoda) מדיה וקבצים בנושא אקדיסוזואה בוויקישיתוף אקדיסוזואה, באתר ITIS (באנגלית) אקדיסוזואה, באתר NCBI (באנגלית) אקדיסוזואה, באתר Animal Diversity Web (באנגלית) אקדיסוזואה, באתר האנציקלופדיה של החיים (באנגלית) אקדיסוזואה, באתר אנציקלופדיה בריטניקה (באנגלית) ITIS - Report: Ecdysozoa, www.itis.gov ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
המונומנטים ההיסטוריים של היראיזומי

המונומנטים ההיסטוריים של היראיזומי הם קבוצה של חמישה אתרים מסוף המאה האחת-עשרה ומהמאה השתים-עשרה באזור היראיזומי (אנ') במחוז איווטה ביפן שנוספו לרשימת אתרי המורשת העולמית של אונסק"ו בשנת 2011 בשם "היראיזומי - המקדשים, הגנים והאתרים הארכאולוגיים המייצגים את בודהיזם הארץ הטהורה". במשך ארבעה דורות מסביבות 1087, כאשר פוג'יווארה נו קיוהירה (אנ') העתיק את מפקדתו ואת מקום מגוריו ממקום צפוני יותר, עד 1189, כאשר הצבא של מינאמוטו נו יוריטומו שם קץ לממלכת פוג'יווארה הצפונית, שימשה היראזומי כמרכז פוליטי, צבאי, מסחרי ותרבותי חשוב. כמה מקדשים מרכזיים הקשורים לבודהיזם הארץ הטהורה נוסדו ומומנו על ידי האצולה המקומית, אך מותם של התורמים וסדרה של שריפות תרמו לדעיכתם לאחר מכן. כשמצואו באשו ביקר ב-1689 הוא כתב בהתרגשות ביומן המסע "הדרך הצרה לצפון הרחוק" (אוֹקוּ נוֹ הוֹסוֹמיצ'י): דשא קיץ... שרידי חלומות של חיילים". סדרה של חפירות מאמצע המאה העשרים ואילך בשילוב עם אזכורים בכרוניקה אזומה קגאמי (אנ') מהמאה ה-13, ובמיוחד העתירה "בונג'י-נו-צ'ומון" משנת 1189, וה"שווה סוג'ואו" ("תחינת הנזירים") משנת 1313 מארכיון מקדש צ'וסון-ג'י תרמו רבות להבנת האתרים והתקופה. Yiengpruksawan, Mimi Hall (1998). Hiraizumi: Buddhist Art and Regional Politics in Twelfth-Century Japan. Harvard University Press. ISBN 0-674-39205-1. מדיה וקבצים בנושא המונומנטים ההיסטוריים של היראיזומי בוויקישיתוף אתר האינטרנט הרשמי של המונומנטים ההיסטוריים של היראיזומי (ביפנית) UNESCO entry Hiraizumi - World Heritage (Hiraizumi Town) Chūson-ji homepage "Hiraizumi – Temples, Gardens and Archaeological Sites Representing the Buddhist Pure Land". UNESCO. "Hiraizumi – Temples, Gardens and Archaeological Sites Representing the Buddhist Pure Land" (PDF). ICOMOS. Yiengpruksawan, Mimi Hall (1998). Hiraizumi: Buddhist Art and Regional Politics in Twelfth-Century Japan. Harvard University Press. ISBN 0-674-39205-1. "Historical Study by the Historical Documents". Iwate Prefecture. אורכב מ-המקור ב-27 בספטמבר 2011. {{cite web}}: (עזרה) 中尊寺境内 [Chūsonji Precinct] (ביפנית). Agency for Cultural Affairs. 毛越寺庭園 [Mōtsūji Garden] (ביפנית). Agency for Cultural Affairs. "Muryokoin Temple Site". Mōtsū-ji. אורכב מ-המקור ב-24 ביוני 2011. {{cite web}}: (עזרה)